Ο **Σβέριρ Ίνγκι Ίνγκασον** (*Sverrir Ingi Ingason,* γεννημένος στις 5 Αυγούστου 1993) είναι Ισλανδός επαγγελματίας ποδοσφαιριστής, ο οποίος αγωνίζεται ως κεντρικός αμυντικός στην ομάδα του ΠΑΟΚ. Επίσης, είναι διεθνής με την Εθνική Ισλανδίας.

Σταδιοδρομία σε συλλόγους
-------------------------

### Πρώτα χρόνια

Γεννήθηκε στο Κόπαβογκουρ, μια πόλη κοντά στην πρωτεύουσα της Ισλανδίας Ρέικιαβικ. Ξεκίνησε να παίζει ποδόσφαιρο σε ηλικία τεσσάρων ετών στην τοπική Μπρέιδαμπλικ. Ο σύλλογος είναι γνωστός για τις σπουδαίες του ακαδημίες, που παρήγαγαν παίκτες όπως ο Κίλβι Σίγουρδσον, ο Άλφρεντ Φινμπόγκασον και ο Γιόχαν Μπεργκ Γκούδμουντσον. 

### Μπρέιδαμπλικ

Το 2011, σε ηλικία 18 ετών, άρχισε να παίζει για την ομάδα φυτώριο της Μπρέιδαμπλικ, την Άουγκναμπλικ. Γρήγορα τράβηξε τη προσοχή του προπονητή της Μπρέιδαμπλικ, Όλαφουρ Κρίστιανσον, ο οποίος έκανε τον Σβέριρ έναν από τους βασικούς του παίκτες. Στο τέλος αυτής της σεζόν (2012-13) ψηφίστηκε ο πιο ελπιδοφόρος παίκτης της Μπρέιδαμπλικ. 

Την σεζόν 2013-14 έγινε ένας από τους καλύτερους παίκτες του πρωταθλήματος. Ψηφίστηκε ο καλύτερος παίκτης της Μπρέιδαμπλικ και συμπεριλήφθηκε στην "Ομάδα της Χρονιάς" του πρωταθλήματος Ισλανδίας. 

### Βίκινγκ

Αποτέλεσε αντικείμενο μεταγραφικών σεναρίων, με τον παίκτη να συνδέεται με αρκετούς συλλόγους. Την 1η Ιανουαρίου 2014 αποφάσισε να υπογράψει στη νορβηγική Βίκινγκ. Εκεί κέρδισε από νωρίς θέση ως βασικός αμυντικός. πλάι στον αρχηγό της ομάδας, έμπειρο Ισλανδό αμυντικό *Ίντριδ Σίγουρδσον*. Μετά την πρώτη του σεζόν ψηφίστηκε καλύτερος παίκτης της Βίκινγκ για το 2014. 

### Λόκερεν

Στις 2 Φεβρουαρίου 2015 υπέγραψε συμβόλαιο με τη Λόκερεν. 

### Γρανάδα

Στις 19 Ιανουαρίου 2017 υπέγραψε στην ισπανική Γρανάδα της Πριμέρα Ντιβισιόν μέχρι τον Ιούνιο του 2020. 

### Ροστόφ

Στις 30 Ιουνίου 2017, η ρωσική Ροστόφ ανακοίνωσε την απόκτησή του με τριετές συμβόλαιο.

### ΠΑΟΚ

Την 1η Φεβρουαρίου 2019 ο Ίνγκασον μετακινήθηκε στον ΠΑΟΚ, υπογράφοντας συμβόλαιο διάρκειας 3,5 ετών. Ο ΠΑΟΚ πλήρωσε στη Ροστόφ 4 εκατομμύρια ευρώ για τη μεταγραφή του και συμπεριέλαβε ρήτρα αποδέσμευσης ύψους 20 εκατομμυρίων ευρώ στο συμβόλαιο του, το οποίο λήγει στις 30 Ιουνίου 2022. Στον ΠΑΟΚ, στο πρώτο του εξάμηνο στην ομάδα, αποτέλεσε την τρίτη επιλογή για τα στόπερ πίσω από τους Φερνάντο Βαρέλα και Χοσέ Άνχελ Κρέσπο. Στο τέλος της σεζόν πανηγύρισε το νταμπλ με την ομάδα του ΠΑΟΚ κατακτώντας το πρωτάθλημα και το κύπελλο.

Την επόμενη χρονιά (2019–20) είχε αναβαθμισμένο ρόλο στην ομάδα, αγωνιζόμενος συνολικά σε 34 αγώνες, προσφέροντας παράλληλα 4 γκολ και 1 ασίστ. Το 2020–21, ήταν, για ακόμη μία χρονιά, βασικό στέλεχος της ομάδος σχεδόν σε όλη τη διάρκεια της σεζόν. Στο φινάλε της χρονιάς υπέστη τραυματισμό που τον άφησε εκτός για αρκετό διάστημα, παρ' όλα αυτά στέφθηκε κυπελλούχος Ελλάδας για δεύτερη φορά με τη φανέλα του ΠΑΟΚ. Στον τελικό της 22 Μαΐου ο ΠΑΟΚ ήρθε αντιμέτωπος με τον ΟΣΦΠ, με τον "Δικέφαλο του Βορρά" να επικρατεί με σκορ 2–1. Ο ίδιος, λόγω του τραυματισμού του, δεν αγωνίστηκε.

#### ΠΑΟΚ Β'

Στις 6 Νοεμβρίου 2021 αγωνίστηκε με την ομάδα του ΠΑΟΚ Β' στην 1η αγωνιστική της Β' Κατηγορίας.

Διεθνής σταδιοδρομία
--------------------

Από το 2014 παίζει στην Εθνική Ισλανδίας, η οποία συμμετείχε στο Ευρωπαϊκό Πρωτάθλημα του 2016, φτάνοντας στην προημιτελική φάση της διοργάνωσης. Ο ίδιος είχε ανακηρυχθεί ένας από τους πιο ελπιδοφόρους Ισλανδούς αμυντικούς. 

Έχει υπάρξει διεθνής και με τις μικρές Εθνικές ομάδες της χώρας του, έχοντας συμμετοχές με την Εθνική Ισλανδίας Κ-18, την Εθνική Ισλανδίας Κ-20 και την Εθνική Ισλανδίας Κ-21. Ήταν ο αρχηγός της Εθνικής Κ-21 στο Ευρωπαϊκό Πρωτάθλημα Κ-21 του 2015, που αποκλείστηκε από τη Δανία στα play-offs (αγώνες κατάταξης) βάσει του κανονισμού των εκτός έδρας γκολ. 

Τον Ιανουάριο του 2014 έκανε το ντεμπούτο του με την Εθνική Ανδρών εναντίον της αντίστοιχης της Σουηδίας. 

Τον Μάιο του 2018 κλήθηκε στην 23άδα της Εθνικής Ισλανδίας για το Παγκόσμιο Κύπελλο του 2018 στη Ρωσία.

Στατιστικά σταδιοδρομίας
------------------------

**Συλλογικά**

*Μέχρι τις 16 Ιουλίου 2021* 

| Σύλλογος | Σεζόν | Κατηγορία | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- | --- |
| Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Άουγκναμπλικ (δανεισμός) | 2011 | 3. deild | 4 | 1 | 0 | 0 | - | - | 4 | 1 |
| Μπρέιδαμπλικ | 2011 | Πρωτάθλημα Ισλανδίας | 0 | 0 | 5 | 0 | 0 | 0 | 5 | 0 |
| 2012 | 21 | 2 | 11 | 1 | 0 | 0 | 32 | 3 |
| 2013 | 21 | 0 | 13 | 4 | 6 | 0 | 40 | 4 |
| Σύνολο Μπρέιδαμπλικ | 42 | 2 | 29 | 5 | 6 | 0 | 77 | 7 |
| Βίκινγκ | 2014 | Πρωτάθλημα Νορβηγίας | 29 | 3 | 5 | 1 | - | - | 34 | 4 |
| Λόκερεν | 2014-15 | Πρωτάθλημα Βελγίου | 14 | 0 | - | - | - | - | 14 | 0 |
| 2015-16 | 32 | 1 | 1 | 0 | - | - | 33 | 1 |
| 2016-17 | 21 | 0 | 2 | 0 | 0 | 0 | 23 | 0 |
| Σύνολο Λόκερεν | 67 | 1 | 3 | 0 | - | - | 70 | 1 |
| Γρανάδα | 2016-17 | Πριμέρα Ντιβισιόν | 17 | 1 | 0 | 0 | 0 | 0 | 17 | 1 |
| Ροστόφ | 2017-18 | Πρωτάθλημα Ρωσίας | 28 | 3 | 2 | 0 | 0 | 0 | 30 | 3 |
| 2018-19 | Πρωτάθλημα Ρωσίας | 17 | 2 | 2 | 0 | 0 | 0 | 19 | 2 |
| ΠΑΟΚ | 2018-19 | Σούπερ Λιγκ | 1 | 0 | 5 | 0 | 0 | 0 | 6 | 0 |
| 2019-20 | Σούπερ Λιγκ 1 | 28 | 4 | 6 | 0 | 0 | 0 | 34 | 4 |
| 2020-21 | Σούπερ Λιγκ 1 | 26 | 5 | 5 | 1 | 8 | 0 | 39 | 6 |
| Σύνολο σταδιοδρομίας | 259 | 22 | 57 | 7 | 14 | 0 | 330 | 29 |

### Διεθνές

*Μέχρι τις 16 Ιουλίου 2021.* 

| Ισλανδία |
| --- |
| Έτος | Συμ. | Γκολ |
| 2014 | 1 | 0 |
| 2015 | 2 | 0 |
| 2016 | 6 | 3 |
| 2017 | 7 | 0 |
| 2018 | 10 | 0 |
| 2019 | 3 | 0 |
| 2020 | 7 | 0 |
| 2021 | 3 | 0 |
| Σύνολο | 39 | 3 |

Τίτλοι
------

**Μπρέιδαμπλικ**

* Λιγκ Καπ Ισλανδίας: **1** 2012-13

**ΠΑΟΚ**

* Κύπελλο Ελλάδας: **2** 2018-19, 2020-21
* Πρωτάθλημα Ελλάδας: **1** 2018-2019

Παραπομπές
----------

1. ↑  (πολλαπλές γλώσσες) *Transfermarkt*. 137648. Ανακτήθηκε στις 9  Οκτωβρίου 2017.
2. ↑  «As» (Ισπανικά) Grupo PRISA. Μαδρίτη. sverrir\_ingi\_ingason/30561.
3. ↑  «Official: Ingason completes his move to Granada CF». *Granada* (στα Αγγλικά). Ανακτήθηκε στις 19 Ιανουαρίου 2017.
4. ↑  «ru:Зачем приезжал Гудьонсен?» (στα Ρωσικά). ΦΚ Ροστόφ. 30 Ιουνίου 2017. Αρχειοθετήθηκε από το πρωτότυπο στις 31 Ιανουαρίου 2019. Ανακτήθηκε στις 2 Φεβρουαρίου 2019.
5. ↑  «Παίκτης του Δικεφάλου ο Ίνγκασον». ΠΑΟΚ Β'. 1 Φεβρουαρίου 2019.
6. ↑  www.sport-fm.gr. «Μπαίνει χειρουργείο και χάνει τον τελικό ο Ίνγκασον». .
7. ↑  «Βασικός με τον ΠΑΟΚ Β' o Ίνγκασον». *Sport-FM.gr*. 6 Νοεμβρίου 2021. Ανακτήθηκε στις 7 Νοεμβρίου 2021.
8. ↑  «Ολυμπιακός Β' – ΠΑΟΚ Β' 3–1: Ερυθρόλευκη ανατροπή στο δεύτερο ημίχρονο». *Sport24.gr*. 6 Νοεμβρίου 2021. Ανακτήθηκε στις 7 Νοεμβρίου 2021.
9. ↑   Αρχειοθετήθηκε 2018-05-15 στο Wayback Machine.
10. ↑  «Sverrir Ingi Ingason». KSÍ. Ανακτήθηκε στις 21 Ιανουαρίου 2014.
11. ↑  «Sverrir Ingi Ingason». KSÍ. Αρχειοθετήθηκε από το πρωτότυπο στις 1 Φεβρουαρίου 2014. Ανακτήθηκε στις 21 Ιανουαρίου 2014.
12. ↑  «Sverrir Ingi Ingason». European Football. 23 Ιουνίου 2018.

Εξωτερικοί σύνδεσμοι
--------------------

* Προφίλ στην επίσημη ιστοσελίδα του KSÍ .
* Επίσημη σελίδα Facebook
* Συνολικό Ποδόσφαιρο

|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές Π.Α.Ο.Κ. - τρέχουσα σύνθεση 2022-23 |
| --- |
|  |
|  | 
* 2 Κάργας
* 4 Ίνγκασον
* 5 Μιχαηλίδης
* 6 Μιχάι
* 7 Ελ Καντουρί
* 8 Αουγκούστο
* 9 Ολιβέιρα
* 14 Ζίβκοβιτς
* 18 Ζίβκοβιτς
* 19 Λύρατζης
* 20 Βιεϊρίνια (c)
* 21 Μπίσεσβαρ
* 22 Σβαμπ
* 23 Σάστρε
* 24 Τσαούσης
* 26 Ντάντας
* 27 Κούρτιτς
* 30 Κουαλιάτα
* 31 Ρικάρντο
* 42 Κοτάρσκι
* 50 Φ. Σοάρες
* 51 Τσιγγάρας
* 54 Μπαλωμένος
* 55 Ρ. Σοάρες
* 64 Ταλιχμανίδης
* 65 Κωνσταντέλιας
* 70 Κούτσιας
* 71 Μπράντον
* 77 Νάρεϊ
* 97 Λάμπρου

* Προπονητής: Λουτσέσκου
 |

 |